Breithiúnas na Cúirte Ginearálta an 24 Meán Fómhair 2025 – Zentiva agus Zentiva Pharma v an Coimisiún
(Cás T-278/23) 1
(Táirgí íocshláinte lena n-úsáid ag an duine – Athrú ar an údarú margaíochta le haghaidh Tecfidera – Fúmaráit dé-mheitil, táirge íocshláinte lena n-úsáid ag an duine – Treoir 2001/83/CE – Airteagal 14(11) de Rialachán (CE) Uimh. 726/2004 – Airteagal 266 CFAE)
Teanga an cháis: an Béarla
Páirtithe
Iarratasóirí: Zentiva k.s. (Prág, Poblacht na Seice), Zentiva Pharma GmbH (Frankfurt am Main, an Ghearmáin) (ionadaithe: K. Roox, T. De Meese, J. Stuyck agus C. Dumont, Dlíodóirí)
Cosantóir: An Coimisiún Eorpach (ionadaithe: L Haasbeek, E. Mathieu agus A. Spina, Gníomhairí)
Idiragraí, mar thaca leis an gcosantóir: Biogen Netherlands BV (Amstardam, an Ísiltír) (ionadaithe: C. Schoonderbeek agus B. Jong, Dlíodóirí)
Ábhar
Lena gcaingean de bhun Airteagal 263 CFAE, iarrann na hiarratasóirí go gcuirfí Cinneadh Cur Chun Feidhme C(2023) 3067 (final) ón gCoimisiún an 2 Bealtaine 2023 lena leasaítear an t-údarú margaíochta arna dheonú ag Cinneadh C(2014) 601 (final) le haghaidh ‘Tecfidera – Fúmaráit dé-mheitil’, táirge íocshláinte lena n-úsáid ag an duine (‘an cinneadh atá faoi chonspóid’) ar neamhní.
An chuid oibríochtúil
Cuirtear Cinneadh Cur Chun Feidhme C(2023) 3067 (final) ón gCoimisiún an 2 Bealtaine 2023 lena leasaítear an t-údarú margaíochta arna dheonú le Cinneadh C(2014) 601 (final) le haghaidh ‘Tecfidera – Fúmaráit dé-mheitil’, táirge íocshláinte lena n-úsáid ag an duine, ar neamhní.
Déantar an chaingean a dhíbhe den chuid eile.
Ordaítear don Choimisiún Eorpach, chomh maith lena chostais féin, na costais arna dtabhú ag Zentiva k.s. agus Zentiva Pharma GmbH, lena n-áirítear na costais a bhaineann leis na himeachtaí eatramhacha os comhair na Cúirte Breithiúnais, a íoc.
Ordaítear do Biogen Netherlands BV a chostais féin a íoc.
____________
1 IO C 252, 17.7.2023..